52. schôdza NR SR - 6.deň - A. dopoludnia
Dátum: 2026-06-02
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Pekne. Len v krátkosti zhrniem, čo som načal pred hlasovaním. Celý tento návrh zákona je o zavedení akreditácie. Akreditácie, ktorá funguje už vo viacerých zákonoch v slovenskej legislatíve, či je to v zákone o ochrane obetí trestných činov alebo aj v zákone o podpore práce s mládežou a v mnohých ďalších. Tak aj tu sa má zaviesť akási profesionalizácia, aby subjekty, ktoré vedú preventívnu činnosť voči kriminalite, aby jednoducho tam boli ľudia odborne zdatní s príslušným vzdelaním, s dostatočnou praxou. Napriek tomu v porovnaní s ostatnými zákonmi tu je explicitne napísané, že akreditácia nie je podmienkou na realizáciu preventívneho programu. Čiže ktokoľvek, ktokoľvek naozaj bude nejaká prednáška o prevencii kriminality v oblasti boja proti korupcii. Jednoducho bude to môcť prednášať aj taký Dušan Kováčik, osoba odsúdená za prijímanie úplatku za korupciu. Takto si to Matúš aj ešte nastavil. Subjekty, ktoré získajú akreditáciu a budú mať to šťastie, že dostanú dotáciu možno 10 000 € na celý rok. Jednoducho, ak si šutej Eštok zmyslí ďalšiu ročnú za štvrť milióna, kľudne si tam budem môcť pozvať takéto kreatúry ako je renandys, ktorí sú všetko, len nie subjekty, ktoré by mali ľudí odrádzať od páchania kriminality. Ešte včera sme sa tu v tejto súvislosti, musím dopovedať, bavili o zákone o priestupkoch, kde sa trojnásobne zvyšovali pokuty, lebo vraj sú neaktuálne a nedostatočne odrádzajú ľudí od páchania priestupkov a nejakej kriminality. A dnes sa dozvedáme, že jedným z prorastových opatrení tejto vlády je, aby finančná sankcia nasledovala až po druhom porušení predpisov. Či tu je, vláda si ako prvotné opatrenie dáva amnestiu na porušovanie zákona. Prvé porušenie zákona, skrátka bez finančnej sankcie. Nech mi niekto vysvetlí, aké je toto prorastové opatrenie a akým spôsobom toto má vplývať prevenčne na porušenie zákona. Úrady, napríklad Úrad pre verejné obstarávanie, ktoré mesiace vykonávajú kontrolu, skrátka na konci svojej kontroly, ak zistia, že áno, bol porušený zákon, má tu byť nejaká finančná sankcia, smola, žiadna finančná sankcia. Dobre, že ste robili, ale žiadne pokuty nebudú. Toto je prostré opatrenie tejto vlády. Tak ako oni chcú rozprávať o prevencii boja proti kriminalite? Keď oni v tomto čase jednoducho porušovanie zákona jednoducho schvaľujú. A výslovne rozväzujú ruky a dávajú priestor na porušovanie zákona. Veď vidíme, ako sme dopadli pri drobných krádežiach. Akonáhle bola recidíva pri drobných krádežiach vypustená z Trestného zákona, tie drobné krádeže sa rozmohli tak, že obchodníci, starostovia, primátori, ale bežní ľudia si trhali vlasy, že čo to má znamenať. Že jednoducho, čo nebolo priskrutkované, primontované, to bolo Bola recidíva pri drobných krádežiach vypustená z trestného zákona. Tie drobné krádeže sa rozmohli tak, že obchodníci, starostovia, primátori, ale bežní ľudia si trhali vlasy, že čo to má znamenať. Že jednoducho, čo nebolo priskrutkované, primontované, to bolo ukradnuté. Po roku a pol vláda s dlhým nosom, s hanbou, musela zaviesť recidívu pri drobných krádežiach. A tento scenár si evidentne chce zopakovať. Naozaj chce, aby podnikatelia mali otvorené dvere k tomu, že veď kľudne porušujte zákon. Akým spôsobom to zlepší podnikateľské prostredie? Nedávno tu bola informácia, že Protimonopolný úrad uložil vysokú pokutu za kartel. Naozaj si niekto myslí, že ak sú tu kartelové dohody, že to napomáha podnikateľskému prostrediu? Keď sa pár firiem dohodne a všetci ostatní sú vytlačení z trhu? Keď sa oni dohodnú na nejakých vyšších cenách a nikto nemá šancu. Toto pomáha podnikateľskému prostrediu? Je to presne naopak. A áno, aj Protimonopolný úrad bude musieť zmeniť svoju legislatívu, respektíve vláda ho k tomu núti, aby prehodnotil svoju legislatívu a upravil svoj zákon tak, aby za zrejme aj prvú kartelovú dohodu nebola žiadna finančná sankcia. A pritom veľmi dobre vieme, aké ťažké je odhaliť napríklad kartelové dohody. Na kaj je to zložité? Ale oni nie. Prácu všetkých týchto úradníkov hádžu do koša a nechávajú tu priestor pre takýchto špekulantov. A týmto chcú vraj naštartovať ekonomiku. No ďakujem veľmi pekne. A s bojom proti kriminalite je to presne tak isto. Ďakujem pekne.